બીજી તરફ એ પણ એટલુંજ સાચું છે કે જ્યોતિષ બતાવવા આવનારાઓને પણ જ્યોતિષી તરીકે હું જ્યારે સકારાત્મક વાત કરું છુ ત્યારે એટલી મઝા આવતી નથી. એવું લાગે કે તેઓ કોઈ ગંભીર વહેમ પાકો કરવાની અપેક્ષા લઇ ને આવતા હોય છે. તેમને આપણે અમુક તથાકથિત દોષમાં કોઈ તથ્ય નથી અને તેમને ગભરાવાની જરૂર નથી તેમ સમજાવીએ ત્યારે તેમને તે વાત જલ્દી ગળે ઉતરતી નથી.. પણ જો કોઈ દોષ માટે અતિશયોક્તિ ભર્યા મંત્ર કે કહેવતો વગેરે કહો તો તેઓ બહુ સહજતાથી માની લેતા હોય છે. ટીવી ઉપર આવતા કાર્યક્રમો અને છાપામાં આવતા લેખો ના ઉપર છલ્લા પરિચય ને કારણે જન માનસમાં જ્યોતિષ વિષે ઘણી ગેરસમજ ફેલાયેલી છે.